Нуретдин Ми Гуанцзян

Нуретдин Ми Гуанцзян, Хаҗи Нуретдин Ми Гуанг (Гуаңҗаң) (, , 1963 ел, Кытай, Шәндун провинциясе, Юйчэн) — каллиграф, Кытайда ислам каллиграфиясе рәссамнарының берсе.  кытай каллиграфиясе белән гарәп каллиграфиясе катнашкан яңа стилен (сини стиле) уйлап чыгаруы белән танылу алган. 2009 елда Хаҗи Нуретдин «2009 елның иң йогынтылы 500 мөселманы» исемлегенә кергән Арабский каллиграф из Китая выставился в Саудии.

 Тәрҗемәи хәле 
100px|thumb|right|Аллаһының гүзәл исемнәре. Гарәп-кытай хөсне хаты 
1963 елда Көнчыгыш Кытайның Шәндуң провинцисе Юйчэн шәһәрендә туган. Ислам каллиграфиясен 17 яшеннән өйрәнә. Башта гарәп телен һәм ислам сәнгате турында белемне Кытайдагы җирле мәчеттә алган. 8 ел (4 ел уку, 4 ел иҗат итү) Мисырда гарәп каллиграфиясе нечкәлекләренә өйрәнгән. 1997 елда Кытай рәссамнарыннан беренче буларак, гарәп каллиграфисе буенча сертификат (иҗазәтнамә) алуга ирешкән, Мисыр хаттатлары берләшмәсенә кабул ителгән һәм сини стиле буенча эксперт дип танылган. 2008 елда Хәсән Чәләби һәм Дауд Бәкташтан хөсне хат үзенчәлекләренә өйрәнә.

Рәссам Һарвард университетында, Кембриҗ университетында, Берклидагы Калифорния штаты университетында, Массачусетс технология институтында, Бухари институтында, Зәйтүнә көллиятендә (Калифорния) мастер-класслар үткәрә. 2000 елдан Хенән провинциясенең Җеңҗү шәһәрендәге ислам көллиятендә лекцияләр укый Һәм гарәп каллиграфиясенә өйрәтә. 2010 елда Хенән провинциясендә рәсми рәвештә «Ислам гарәп каллиграфиясенең кытай йорты»н ача. Әлеге йорт Кытайда гарәп каллиграфиясен (сини стилен) академик өйрәтүче бердәнбер оешма санала. «Ислам гарәп каллиграфиясенең кытай йорты»нда булачак рәссамнар-хаттатлар сини стиленың нигезләрен, тарихын һәм хәзерге үсешен, шулай ук әлеге стильның төрле каллиграфларның иҗатында чагылышын өйрәнәләр. Дәресләр якшәмбе көнне, өйлә намазыннан соң башлана һәм 5 сәгать дәвам итә. Хаҗи Нуретдинның шәкертләре арасында күпчелеге мөселман яшьләре, араларында ислам динен кабул итмәгән, башка диндәге яки бернинди дин тотмаучы студентлар да бар. Хаҗи Нуретдинның үзе укыткан шәкертләренә ислам каллиграфиясе сәнгате өлкәсендә иҗат итәргә рөхсәт бирүче иҗазәтнамә (сертификат, диплом) бирү хокукы бар. Әлеге «Ислам гарәп каллиграфиясенең кытай йорты» музейлар, университетлар, тикшеренү үзәкләре белән ныклы элемтә булдырган. Кызыксынган кешеләргә бөтен дөнья буйлап ислам һәм гарәп каллиграфиясе турында (бигрәк тә сини стиле турында) сөйләү өчен, халыкара конференцияләр, лекцияләр, мастер-класлар уздыра. Шулай ук интерьер дизайнының ислам стиле буенча киңәшләр бирә.

2005 елда Лондонның Британия музеенда (The British Museum) узган «Word into Art» күргәзмәсендә Хаҗи Нуретдинның «Аллаһының 99 гүзәл исеме» дигән рәсеме күрсәтелә һәм хезмәте музейга даими саклануга алына. Малайзиядә узган ислам каллиграфиясе күргәзмәсендә (2016) катнаша. Әсәрләре Британия музеенда, Сан-Франциско музеенда, Һарвард университетының сәнгать музеенда, Шотландиянең Милли музеенда, Малайзиянең ислам сәнгате музеенда саклана.  Рәсемнәрен АКШ, Канада, Ирландия, Австралия, Сингапур, Мисыр, БГӘ, Катар, Маврикий, Күвәйт, Алжир, Төркия, Италия, Пакистан, Һиндстанда һ.б. илләрдә күрсәткән.

 Әдәбият 
100px|thumb|right|«Сөбханаллаһ» (гарәпчә)
 Хусам Диб. Путеводитель по ИсламуПрезентация книги «Путеводитель по Исламу» (Muhammad Pocket Guide). М.: Издательство ДУМ г. Москвы, 2016. ISBN 978-5-9908782-0-4

 Сылтамалар 
 Мелек Сабирова.  Нур Дин Ми Гуанг – китайский мастер арабской каллиграфии.  Ислам и Семья, 02.03.2016.
 Арабская каллиграфия в Китае. Стиль сини. 
  Хаҗи Нуретдинның Facebook тагы сәхифәсе
 hüsnü hat

 Искәрмәләр 

Төркем:Рәссамнар
Төркем:Хаттатлар
Төркем:Кытай хаттатлары